Official Journal L 005 , 09/01/1999 P. 0071 - 0071



Deċiżjoni tal-Kunsill tal-31 ta' Diċembru 1998 li jaddotta l-Istatuti tal-Kumitat Ekonomiku u Finanzjarju (1999/8/KE) IL-KUNSILL TA' L-UNJONI EWROPEA, Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 153 tat-Trattat, Wara li kkunsidra l-opinjoni tal-Kummissjoni, Billi b'mod konformi ma' l-Artikolu 109ċ(2) tat-Trattat Kumitat Ekonomiku u Finanzjarju għandu jkun mwaqqaf fil-bidu tat-tielet stadju; Billi l-Kunsill adotta fil-21 ta' Diċembru 1998 Deċiżjoni fuq il-komposizzjoni tal-Kumitat Ekonomiku u Finanzjarju [1]; Tfakkar li fis-16 ta' Ġunju 1997 il-Kunsill Ewropew addotta resoluzzjoni fuq it-twaqqif ta' mekkaniżmu ta' rata tal-kambju fit-tielet stadju ta' l-unjoni ekonomika u monitarja [2]; Tfakker li fid-13 ta' Diċembru 1997 il-Kunsill Ewropew addotta rislouzzjoni fuq il-politika ta' ko-ordinament ekonomiku fit-tielet stadju ta' l-unjoni ekomomika u monetarja u fuq l-Artikolu 109 u 109b tat-Trattat [3]; Tfakkar li, f'dawn ir-risoluzzjonijiet, ċertu rwol maħsub għall-Kumitat Ekonomiku u Finanzjarju; Billi, għalhekk, l-Istatuti għall-Kumitat Ekonomiku u Soċjali għandhom ikunu addottati, IDDEĊIEDA KIF ĠEJ: Artikolu 1 L-Istatuti tal-Kumitat Ekonomiku u Finanzjarju huma hawnhekk addottati. It-Test ta' l-Istatuti huma stabiliti ma' l-Anness t'hawnhekk. Artikolu 2 Din id-Deċiżjoni għandha tkun pubblikata fil-Ġuranal Uffiċċjali tal-Komunitajiet Ewropej. Hi għandu jkollha effett mill-1 ta' Jannar 1999. Magħmula fi Brussel, fil-31 ta' Diċembru 1998. Għall-Kunsill Il-President R. Edlinger [1] ĠU L 358, tal-31.12.1998, p. 109. [2] ĠU C 236, tat-2.8.1997, p. 5. [3] ĠU C 35, tat-2.2.1998, p. 1. -------------------------------------------------- L-ANNESS Statuti tal-Kumitat Ekonomiku u Finanzjarju Artikolu 1 Il-Kumitat Ekonomiku u Finanzjarju għandu jwettaq il-kompiti mfissra fl-Artikolu 109ċ(2) u (4) tat-Trattat li jistabbilixxi l-Komunità Ewropea. Artikolu 2 Il-Kumitat Ekonomiku u Finanzjarju jista', fost l-oħrajn: - ikun ikkonsultat fil-proċedura li twassal għad-deċiżjoni dwar il-mekkaniżmu tar-rata tal-kambju tat-tielet stadju ta' l-unjoni ekonomika u monetarja (ERM II), - mingħajr preġudizzju għall-Artikolu 151 tat-Trattat, jipprepara r-reviżjonijiet tal-Kunsill dwar l-iżviliupp tar-rata tal-kambju ta' l-ewro, - jipprovdi l-qafas li fih id-djalogu bejn il-Kunsill u l-Bank Ċentrali Ewropew (ECB) jista' jkun ippreparat u jitkompla fil-livell ta' uffiċjali anzjani minn ministeri, banek ċentrali nazzjonali, il-Kummissjoi u l-ECB. Artikolu 3 Il-membri tal-Kumitat u s-sostituti tagħhom għandhom ikunu ggwidati, fit-twettieq tad-dmirijiet tagħhom, mill-interessi ġenerali tal-Komunità. Artikolu 4 L-opinjonijiet, ir-rapporti jew il-komunikazzjonijiet għandhom ikunu adottati permezz ta' maġġoranza tal-membri jekk ikun mitlub vot. Kull membru tal-Kumitat għandu jkollu vot wieħed. Iżda, meta jingħata parir jew xi opinjoni dwar kwistjonijiet li dwarhom il-Kunsill jista' sussegwentement jieħu xi deċiżjoni, il-membri mill-banek ċentrali u l-Kummissjoni jistgħu jipparteċipaw bis-sħiħ fid-diskussjonijiet iżda ma jistgħux jipparteċipaw fil-vot. Il-Kumitat għandu wkoll jirraporta dwar veduti ta' minoranza jew ta' nuqqas ta' qbil espressi fil-kors tad-diskussjoni. Artikolu 5 Il-Kumitat għandu jeleġġi minn fost il-membri tiegħu, permezz ta' maġġoranza tal-membri tiegħu, President għal perjodu ta' sentejn. Il-perjodu ta' sentejn għandu jkun jista' jiġġedded. Il-President għandu jkun elett minn fost il-membri li huma uffiċjali anzjani fl-amministrazzjonijiet nazzjonali. Il-President għandu jiddelega d-dritt tiegħu/tagħha tal-vot lis-sostitut/a tiegħu/tagħha. Artikolu 6 Fil-każ li ma jitħalliex iħares id-dmirijiet tiegħu/tagħha, il-President għandu jkun sostitwit mill-Viċi-President tal-Kumitat li għandu jkun elett skond l-istess regoli. Artikolu 7 Kemm-il darba l-Kumitat ma jiddeċiedix mod ieħor, is-sostituti jistgħu jattendu l-laqgħat tal-Kumitat. Dawn ma jistgħux jivvotaw. Kemm-il darba l-Kumitat ma jiddeċiedix mod ieħor dawn m'għandhomx jieħdu parti fid-diskussjonijiet. Membru li ma jkunx jista' jattendi xi laqgħa tal-Kumitat jista' jiddelega l-funzjonijiet tiegħu/ha lil wieħed mis-sostituti. Hu/hi jista'/tista' jiddelegahom/tiddelegahom li membru ieħor. Il-President u s-Segretarju għandhom ikunu infurmati bil-miktub qabel laqgħa. F'ċirkostanzi eċċezzjonali l-President jista' jaqbel ma' l-arranġamenti alternattivi. Artikolu 8 Il-Kumitat jista' jiddelega l-istudju ta' kwistjonijiet speċifiċi lill-membri sostituti tiegħu, lil sotto-kumitati jew lil kumitati tax-xogħol. F'dawn il-każijiet, il-presidenza għandha tkun assunta minn xi membru jew xi membru sostitut tal-Kumitat, maħtur mill-Kumitat. Il-membri tal-Kumitat, is-sostituti tiegħu, u s-sotto-kumitati jew kumitat tax-xogħol jistgħu isejħu esperti biex jassistuhom. Artikolu 9 Il-Kumitat għandu jitlaqqa' mill-President jew fuq l-inizzjattiva proprja tiegħu/tagħha, jew fuq talba tal-Kunsill, tal-Kummissjoni jew ta' mill-inqas żewġ membri tal-Kumitat. Artikolu 10 Bħala regola l-President jirrapreżenta l-Kumitat; b'mod partikolari l-President jista' jkun awtorizzat mill-Kumitat li jirraporta dwar id-diskussjonijiet u jagħti l-kummenti verbalment dwar l-opinjonijiet u l-komunikazzjonijiet ippreparati mill-Kumitat. Il-President tal-Kumitat għandu jkollu r-responsabbiltà li jżomm ir-relazzjonijiet tal-Kumitat mal-Parlament Ewropew. Artikolu 11 Il-proċeduri tal-Kumitat għandhom ikunu konfidenzjali. L-istess regola għandha tgħodd għall-proċeduri tas-sostituti tiegħu, is-sotto-kumitati jew il-kumitati tax-xogħol. Artikolu 12 Il-Kumitat għandu jkun assistit minn segretarjat taħt id-direzzjoni ta' Segretarju. Is-Segretarju u l-impjegati meħtieġa għas-segretarjat għandhom jiġu provduti mill-Kummissjoni. Is-Segretarju għandu jkun maħtur mill-Kummissjoni wara konsultazzjoni mal-Kumitat. Is-Segretarju u l-impjegati tiegħu/tagħha jaġixxi/taġixxi fuq l-istruzzjonijiet tal-Kumitat meta dawn jaqdu l-funzjonijiet tagħhom lejn il-Kumitat. L-ispejjeż tal-Kumitat għandhom ikunu nklużi fl-estimi tal-Kummissjoni. Artikolu 13 Il-Kumitat għandu jadotta l-arranġamenti proċedurali tiegħu. --------------------------------------------------